**Ministru kabineta noteikumu projekta**

**„Grozījumi Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas”” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts „Grozījumi Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas”” (turpmāk- Projekts) izstrādāts, saskaņā ar: -Sadarbības Memorandu, ko 2012.gada 4.jūlijā parakstīja Izglītības un zinātnes ministrija, Latvijas izglītības un zinātnes darbinieku arodbiedrība un arodbiedrība ”Latvijas izglītības vadītāju asociācija” (turpmāk – Memorands), un izstrādāto Informatīvo ziņojumu „Vispārējās un profesionālās izglītības pedagogu motivācijas, atalgojuma un profesionālās darbības kvalitātes novērtēšanas sistēmas sasaistes programma”, tās izstrāde un ieviešana” (turpmāk – Motivācijas programma), kas pieņemta zināšanai Ministru kabineta 2013.gada 28.maija sēdē.- Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 1.punktu, kas nosaka, ka Kultūras ministrija ir vadošā valsts pārvaldes iestāde kultūras nozarē, kas ietver autortiesību, kultūras pieminekļu aizsardzības, arhīvu, arhitektūras, tautas mākslas, teātra, mūzikas, muzeju, bibliotēku, vizuālās mākslas, grāmatniecības, literatūras, kinematogrāfijas un kultūras un radošo industriju izglītības apakšnozares un 6.5.apakšpunktu, kas nosaka, ka ministrija sagatavo un normatīvajos aktos noteiktajā kārtībā sniedz priekšlikumus par normatīvajos aktos un attiecīgajos politikas plānošanas dokumentos paredzēto pasākumu realizācijai un ministrijas uzdevumu veikšanai nepieciešamo finansējumu no valsts budžeta. |
| 2. | Pašreizējā situācija un problēmas | Ministru kabinetā 2013.gada 27.augustā apstiprināti Ministru kabineta noteikumi Nr.704 „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi””, kas paredz izteikt 2009.gada 28.jūlija noteikumu Nr.836 „Pedagogu darba samaksas noteikumi” 28.1 punktu jaunā redakcijā, kas paredz pedagogiem, kas Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros ir ieguvuši 3., 4. un 5.kvalitātes pakāpi, atbilstoši viņu darba slodzei izglītības programmas īstenošanā nosaka piemaksu attiecīgi 8, 20 un 25 procentu apmērā no šajos noteikumos noteiktās pedagoga zemākās mēneša darba algas likmes. Vispārējās izglītības un profesionālās izglītības iestāžu direktoriem un viņu vietniekiem, struktūrvienību vadītājiem izglītības jomā, izglītības metodiķiem, direktora vietniekiem metodiskajā darbā valsts ģimnāzijās un pirmsskolas izglītības iestāžu metodiķiem par viņu veikto pedagoģisko darbu šo piemaksu nosaka no zemākās pedagoga darba algas likmes,Tādējādi, no 2013.gada 1.septembra atbilstoši 2009.gada 28.jūlija noteikumu Nr.836 „Pedagogu darba samaksas noteikumi” 28.1punktam ir jānodrošina piemaksas pedagogiem, kuri Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros ir ieguvuši 3.-5.kvalitātes pakāpes. Minētais ir attiecināms arī uz pašvaldību un privātpersonu dibināto izglītības iestāžu pedagogiem, kas īsteno profesionālās ievirzes izglītības programmas mūzikā, mākslā un dejā. Pašreizējais Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas” ietvertais normatīvais regulējums neparedz kārtību, kādā tiek aprēķināts un piešķirts valsts budžeta finansējums piemaksu nodrošināšanai pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4.un 5.kvalitātes pakāpes. Projekts paredz vienlaikus Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas” veikt tehnisku precizējumu, norādot pareizu Latvijas Mākslas skolu skolotāju asociācijas nosaukumu.Papildus minētajam, ir nepieciešams veikt tehniskus grozījumus Ministru kabineta 2011.gada 27.decembra noteikumu Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas” 3.pielikumā, paredzot vietu veidlapā izglītības iestādes dibinātāja apstiprinājumam un precizējot atskaites tabulas izdevumu ekonomiskās klasifikācijas kodus 7.un 10.kolonnā. Pašreizējā dotācijas aprēķina veikšanas un sadales kārtība, kas noteikta Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas” (turpmāk – Noteikumi Nr.1035) ir sarežģīta un tajā ir iesaistīta ne tikai Kultūras ministrija, bet arī tās padotībā esošā tiešās pārvaldes iestāde – Latvijas Nacionālais Kultūras centrs.Noteikumi Nr.1035 nosaka kārtību, kādā valsts finansē profesionālās ievirzes mākslas, mūzikas un dejas izglītības programmas (turpmāk – izglītības programmas). Atbilstoši Noteikumos Nr.1035 noteiktajai kārtībai, pašlaik Kultūras ministrijas uzdevumi ir:1. noteikt kopējo dotācijas apmēru, kas attiecīgajā gadā ir sadalāms starp izglītības iestādēm;
2. noteikt kopējo attiecīgajā gadā visās izglītības programmās no valsts budžeta finansējamo pedagogu darba slodžu skaitu mēnesī;
3. ar rīkojumu izveidot konsultatīvo komisiju, kura sniedz Kultūras ministrijai ieteikumus no valsts budžeta finansējamo izglītojamo skaita noteikšanai;
4. noteikt no valsts budžeta finansējamo izglītojamo kopējo skaitu un sadalījumu pa izglītības iestādēm attiecīgajā gadā;
5. aprēķināt un apstiprināt dotācijas apmēru gadā attiecīgajā izglītības iestādē;
6. atbilstoši apstiprinātajam dotācijas sadalījumam noslēgt finansēšanas līgumu ar izglītības iestādi un pārskaitīt dotāciju;
7. kontrolēt dotācijas izlietojumu atbilstoši noslēgtā finansēšanas līguma nosacījumiem un izglītības iestādes dibinātāja iesniegtajiem pārskatiem par dotācijas izlietojumu.

Savukārt atbilstoši Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 3.1.apakšpunktam Latvijas Nacionālā kultūras centra (turpmāk – Centra) funkcijās ietilpst kultūras un radošās industrijas izglītības politikas īstenošana, sekmējot kultūras un radošo industriju izglītības attīstību. Savukārt, atbilstoši Centra nolikuma 4.punktam, Centra kompetencē ietilpst šādi uzdevumi: 1. apkopo un analizē statistikas datus un sniedz nepieciešamo informāciju atbilstoši Centra funkcijām un kompetencei (4.3.punkts);
2. atbilstoši kompetencei veic metodisko darbu, sniedz organizatorisku, informatīvu un cita veida atbalstu valsts un pašvaldību institūcijām, nevalstiskajām organizācijām un privātpersonām (4.6.punkts);
3. pārrauga izglītības programmu īstenošanas kvalitāti mākslas, mūzikas un dejas profesionālās vidējās un profesionālās ievirzes izglītības iestādēs (4.16. punkts);
4. sniedz priekšlikumus Kultūras ministrijai par valsts finansēto vietu skaitu valsts, pašvaldību un privāto profesionālās izglītības iestāžu licencētajās mākslas, mūzikas un dejas profesionālās izglītības programmās (4.17.punkts);
5. apkopo un izvērtē pieteikumus valsts dotācijas saņemšanai, kurus Kultūras ministrijā iesniegušas pašvaldību un privātās profesionālās izglītības iestādes, kas īsteno mākslas, mūzikas un dejas profesionālās ievirzes izglītības programmas (4.18.punkts).

Ņemot vērā, Ministru prezidenta 2012.gada 28.decembra rīkojumā Nr.111-1/127 izvirzīto uzdevumu par Valdības deklarācijas IV. nodaļā un Valdības rīcības plāna 103., 104. un 105.punktā dotos uzdevumus – mazināt administratīvo slogu un nodrošināt valsts pārvaldes efektīvu darbību, nodrošinot nozares regulējošo normatīvo aktu vienkāršošanu un administratīvā sloga mazināšanu, Kultūras ministrija ir izvērtējusi iespējas samazināt administratīvo slogu un samazināt administratīvās procedūras un termiņus dotācijas profesionālās ievirzes mākslu, mūzikas un dejas izglītības programmu finansējuma (turpmāk – dotācija) aprēķina un sadales procesā. Lai mazinātu dotācijas aprēķina procesā iesaistīto personu skaitu un saīsinātu dotācijas sadales un finansēšanas laiku, kā arī ņemot vērā to, ka pēc būtības valsts budžeta finansēto profesionālās ievirzes mākslu, mūzikas un dejas izglītības programmu izglītojamo skaita noteikšana un tiem atbilstošo pedagoģisko likmju skaita noteikšana attiecīgajā gadā pēc būtības ir saistīta ar kultūras un radošās industrijas izglītības politikas īstenošanu, Kultūras ministrijas ieskatā dotācijas sadalīšana pa profesionālās ievirzes mākslu, mūzikas un dejas izglītības iestādēm būtu no 2014.gada 1.janvāra nododama Centram kā nozares politikas īstenotājam. Vienlaikus Kultūras ministrija saglabās Noteikumu Nr.1035 7.punktā noteikto uzdevumu - kultūras ministram apstiprināt noteikto kopējo dotācijas apmēru, kas attiecīgajā gadā sadalāms starp izglītības programmu īstenotājiem, ņemot vērā likumā par valsts budžetu kārtējam gadam šim mērķim paredzēto līdzekļu apmēru un Noteikumu Nr.1035 15.punktā noteikto, ka dotācijas apmēru katrai izglītības iestādei apstiprina kultūras ministrs.Tādējādi samazināsies dotācijas aprēķinā iesaistīto personu noslodze, jo samazināsies dokumentu sagatavošanā iesaisīto personu skaits, saīsināsies finansēšanas līgumu sagatavošanas un parakstīšanas laiks.  |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. | Tiesiskā regulējuma mērķis un būtība |  Projekts papildina noteikumus ar kārtību, kādā tiek sadalīts valsts budžeta finansējums piemaksu nodrošināšanai pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4.un 5.kvalitātes pakāpes profesionālās ievirzes mākslu, mūzikas un dejas izglītības programmām un veic tehniskus uzlabojumus tiesību aktā. |
|  5. | Projekta izstrādē iesaistītās institūcijas | Kultūras ministrija, Latvijas Nacionālais kultūras centrs. |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. | Cita informācija | Nav.   |
|  |
|  **II. Tiesību akta projekta ietekme uz sabiedrību** |
|  1. | Sabiedrības mērķgrupa |  Projekts attiecas uz pašvaldību dibinātām un privāto dibinātāju izglītības iestādēm, kas īsteno profesionālās ievirzes izglītības programmas mākslā, mūzikā un dejā.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Pedagogi, kas īsteno profesionālās ievirzes izglītības programmas mūzikā, mākslā un dejā. |
|  3. |  Tiesiskā regulējuma finansiālā ietekme | Projekta īstenošana tiek nodrošināta apstiprinātā budžeta ietvaros. |
|  4. |  Tiesiskā regulējuma nefinansiālā ietekme | Projekts šo jomu neskar. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013 gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2013.gada 24.septembra Ministru kabineta sēdē izskatīts Ministru kabineta rīkojuma projekts „Par apropriācijas pārdali starp ministrijām” (24.09.2013. protokols Nr.50 142.§), atbilstoši kuram, lai nodrošinātu pedagogu darba samaksu 2013.gadā ir norādīts uz nepieciešamību veikt horizontālo finansējuma pārdali starp ministrijām. Atbilstoši Ministru kabineta 2013.gada 1.oktobra rīkojuma Nr.451 „Par apropriācijas pārdali starp ministrijām” 2.punktam Kultūras ministrija ir iesniegusi pieprasījumu apropriācijas pārdalei atbilstoši rīkojuma 1.3.4.punktam, lūdzot veikt apropriācijas pārdali no Izglītības un zinātnes minsitrijas apakšprogrammas 02.01.00 „Profesionālās izglītības programmu īstenošana” 138 732 latu apmērā uz Kultūras ministrijas apakšprogrammu 20.00.00 „Kultūrizglītība”, kas ietver arī papildus nepieciešamo finansējumu pedagoģisko likmju piemaksu nodrošināšanai pašvaldību un privāto dibinātāju profesionālās ievirzes mūzikas, mākslas un dejas programmās, kurām finansējums tiek nodoršināts no Kultūras ministrijas budžeta.Savukārt, lai nodrošinātu pedagogu darba samaksu 2014.-2016. gadā, atbilstoši Ministru kabineta 2013.gada 24.septembra sēdes protokola Nr.50 142.§ 3.punktam, ir atbalstīta finansējuma pārdale no 62.resora „Mērķdotācijas pašvaldībām” programmas 05.00.00 „Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” uz Kultūras ministrijas programmu 20.00.00 „Kultūrizglītība” 364 615 latu (518 801 EUR) 2014.gadā, 355 949 latu (506 470 EUR) 2015.gadā un 355 949 latu (506 470 EUR) 2016.gadā.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. |  Nepieciešamie saistītie tiesību aktu projekti |  Kultūras ministrija vienlaikus ar Projektu izskatīšanai Ministru kabinetā virza arī Ministru kabineta noteikumu projektu „Grozījumi Ministru kabineta 2012.gada 18.decembra noteikumos Nr.931 „Latvijas Nacionālā kultūras centra nolikums””. |
|  2. |  Cita informācija | Projekts izstrādāts ņemot vērā Ministru kabineta 2013.gada 27.augusta noteikumos Nr.704 „Grozījumi Ministru kabineta 2009.gada 28.jūlija noteikumos Nr.836 „[Pedagogu darba samaksas noteikumi](http://likumi.lv/doc.php?id=195578)””. |

*Anotācijas V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija | Nav |

Kultūras ministra p.i.,

tieslietu ministrs J.Bordāns

Vīza: Valsts sekretārs G.Puķītis

25.10.2013.

1909

R.Putniņa

Tālr.67330288;

Roventa.Putnina@km.gov.lv

Jolanta Klišāne

Tālr.67227405

jolanta.klisane@lnkc.gov.lv